SyMBOLAE SlRENOLOGICAE. 
51 
minus, transversum et arcuatum, in Halicore vero fere transversim ovale, vix paulo majus 
quam in Rhytina, in Manato vero duplo majus quam in Rhyiina et Halicore restet. Arcuum 
Rhytinae partes laterales ceterum angulo longe obtusiore quam in Halicore, imo etiam paulo 
obtusiore quam in Manalis extrorsum tendunt. 
Processus obliqiii anteriores in omnibus vertebris dorsalibus Rhytinae, ut in aliis Sireniis, 
conspicui, non solum latiores, sed etiam, nominatim in vertebris dorsi mediis, liumiliores et 
angustiores quam in Halicore inveniuntur; quoad directionem horizontalem (in Halicore ob- 
liquam) vero manatinis magis appropinquantur, qui rhytineis tamen angustiores et longiores 
sunt. — In vertebris dorsi mediis et posterioribus Rhytinae processus obliqui anteriores 
altiores et crassiores apparent, ita quidem, ut inde a vertebra 14 in tuberculum satis mag- 
num, asperum, in posterioribus vertebris majus, ut in lumbalibus, extrorsum promineant. 
Processus obliqui 17, 18, 19 vertebrae (ut in vertebris lumbalibus 2 anterioribus et in 
Manati vertebris dorsalibus et lumbalibus) supra sulco arcuato exarati conspiciuntur. 
Processibus obliquis posterioribus omnes dorsi vertebrae pariter, ut in aliis Sireniis, mu- 
nitae observantur. In Rhytina quidem latiores et humiliores, in vertebris anterioribus ob- 
tuse trianguläres, plani, in mediis et posterioribus margine externo sursum revoluti et sub- 
tetragoni, postice truncati et parum emarginati, in mediis et posterioribus vertebris ceterum 
sulco longitudinali, subcurvato sunt impressi. — In Halicore trianguläres, obliqui et altiores, 
nec non altius, i. e. a corpore remotius inserti, in Manatis denique horizontales, triangu- 
läres, reliquorum Sireniorum longiores, sed angustiores animadvertuntur. 
Processus transversi Rhytinae in Universum brèves, breviores quam in aliis Sireniis, sed 
longe crassiores, asperrimi, supra semper tetragoni, et margine anteriore et posteriore, 
emarginati inveniuntur. Septem anteriores infra compressi, supra plani, quare infra tri- 
goni et parte superiore tantum tetragoni sunt, reliqui omnes tetragoni apparent. Septem 
anteriores dein in Universum longiores quam in reliquis dorsi vertebris inveniuntur, ita 
quidem ut processus transversi inde a prima vertebra ad septimam non solum longitudine, 
sed etiam latitudine et partis externae crassitie et altitudine gradatim crescant. Processus 
transversi primae vertebrae latitudine sua ultimae vertebrae processibus subaequales, sed 
duplo longiores, secundae processibus vero fere | angustiores sunt. Processus transversi 
secundae vertebrae latiores quam primae, sed angustiores quam tertiae, tertiae contra an- 
gustiores quam quartae, quartae vero angustiores quam quintae inveniuntur. In vertebra 
5 ad octavam vel 10 processus transversi summam et fere aequalem latitudinem, longitu- 
dinem et crassitiem offerunt et margine externo crassissimo, sicuti angulo posteriore for- 
titer prominent. Inde a vertebra nona ad lumbales usque processus transversi Rhytinae 
longitudine magis, latitudine paulo minus gradatim deminuuntur, ita quidem ut penultimus 
et ultimus eorura tuberculorum crassorum , subtetragonorum figuram exhibeant , etiamsi 
(ultimo marginem posteriorem rectum praebente excepto) angulo posteriore Semper plus 
minusve promineant. Vertebrarum anteriorum processus transversi inde a 3 ad 12 dimidio 
externo parum sursum diriguntur, sequentes deinde satis recti sunt, posteriores vero ex 
